
digi2009- ΦΕΣΤΙΒΑΛ ΨΗΦΙΑΚΩΝ ΤΑΙΝΙΩΝ

15ο ΔΙΕΘΝΕΣ ΦΕΣΤΙΒΑΛ ΤΑΙΝΙΩΝ ΜΙΚΡΟΥ ΜΗΚΟΥΣ ΔΡΑΜΑΣ

21-26 Σεπτεμβρίου 2009

ΔΕΛΤΙΟ ΤΥΠΟΥ
Σάββατο 26  Σεπτεμβρίου 2009
ΒΡΑΒΕΙΑ digi2009

Σκεπτικό Κριτικής Επιτροπής digi2009

Η κριτική Επιτροπή του digi2009

· Βασίλη Κεχαγιά, Πρόεδρο

· Γιάννα Αθανασάτου και 

· Νικόλα Κολοβό

Στο φετινό διαγωνιστικό τμήμα συμμετείχαν 46 ταινίες, αριθμός ιδιαίτερα αυξημένος σε σχέση με το παρελθόν. 

Η κριτική επιτροπή επισημαίνει τη μεταστροφή της θεματολογίας σε ζητήματα με επίκεντρο την οικογένεια, τις σχέσεις του ζευγαριού, την 3η ηλικία και την θρησκεία. 

Παράλληλα υπήρξε μια σειρά ταινιών με πολιτικό προσανατολισμό που περιλαμβάνει και το οικολογικό πρόβλημα, τα ζητήματα κοινωνικού αποκλεισμού και τη συλλογική δράση.

Κατά την αξιολόγηση των ταινιών η επιτροπή έλαβε υπόψη της ιδιαίτερα τον τρόπο χρήσης του ψηφιακού μέσου και την αγωνία του δημιουργού να ανακαλύψει εκφραστικούς δρόμους κατά το χειρισμό του θέματός του. 

Με βάση τα παραπάνω κριτήρια , η Κριτική Επιτροπή απονέμει ομόφωνα: 

· Εύφημο Μνεία στην ταινία 
«Ο σκούφος του» του Κωνσταντίνου Κουκούλη.

Ο νεαρός δημιουργός προσεγγίζει με ωριμότητα και επάρκεια κινηματογραφικής αφήγησης ένα σύγχρονο στη διαπραγμάτευσή του θέμα που αφορά επίκαιρα κοινωνικά προβλήματα.

· Τιμητική Διάκριση από κοινού στις ταινίες
«Δεκεμβριανοί σπόροι», του Παναγιώτη Καράγιωργα και 

«Η ιστορία ενός φιλήσυχου ανθρώπου», του Γιώργου Μπακάλη
Οι ταινίες αυτές υπηρετούν το είδος του πολιτικού κινηματογράφου αναδεικνύοντας τη δυνατότητα συνύπαρξης της τεκμηρίωσης με την ποιητική διάσταση.
· Ειδικό Βραβείο ΥΜΑΘ

Στην ταινία «Without glasses», του Κωνσταντίνου Αντωνόπουλου. 

Η ταινία βλέπει με ποιητικό τρόπο την αποξένωση του μετανάστη στις σύγχρονες μητροπόλεις με άρτια χρήση της κινηματογραφικής γραφής. 
· Βραβείο Καλύτερης Ψηφιακής 
Βραβείο Καλύτερης Ψηφιακής ταινίας στην ταινία «Μεταξουργείο» των Δαμιανού Βογανάτση, Χρύσας Δεπόλλα, Σπύρου Κοντοστάνου, Πηνελόπης Λευκαδίτη, Χρήστου Νίκου και Παναγιώτη Πνευματικάτου.
Η ταινία υφαίνει ένα σύγχρονο θέμα με τα διαφορετικά χρώματα των ατόμων, των χώρων, των πολιτισμών στον ιστό της σύγχρονης πόλης. 

Γραφείο Τύπου

Κατερίνα Πολύζου

Τηλέφωνο: 6948484242

2521047693

e-mail:fedra_po@otenet.gr

